ΓΡΑΠΤΗ ΕΡΩΤΗΣΗ P-3619/02

υποβολή: Mara Sornosa Martnez (PSE) προς την Επιτροπή

(9 Δεκεμβρίου 2002)

Θέμα: Αποκατάσταση των τόπων κοινοτικής σημασίας που επλήγησαν από το ατύχημα του Prestige

Φέτος στις 13 Νοεμβρίου το ατύχημα στο πετρελαιοφόρο Prestige είχε σοβαρές συνέπειες για τις ακτές της Γαλικίας και συγκεκριμένα για περιοχές που έχουν χαρακτηρισθεί τόποι κοινοτικής σημασίας στο πλαίσιο του Δικτύου Natura 2000.

Έχοντας λάβει γνώση των όσων κοινοποίησε η Επιτροπή στοπόμνημά της στην ιστοσελίδα της Γενικής Διεύθυνσης Ενέργειας και Μεταφορών σχετικά με τα μέτρα του πακέτου Erika I και II και τις νέες συγκεκριμένες προτάσεις για τηνπόθεση του Prestige, μπορεί επιπλέον η Επιτροπή να παράσχει περισσότερες πληροφορίες περί των μέτρων που προτίθεται να λάβει για να διασφαλίσει την οικολογική αποκατάσταση των προστατευμένων περιοχών που επλήγησαν από τη διαρροή του Prestige, δηλαδή των περιοχών που έχουν χαρακτηρισθεί ως τόποι κοινοτικής σημασίας στο πλαίσιο του Δικτύου Natura 2000;

Απάντηση της κας Wallstrm Εξ ονόματος της Επιτροπής

(7 Φεβρουαρίου 2003)

Όπως αναφέρεται στην ερώτηση του Αξιότιμου μέλους του Ευρωπαϊκού Κοινοβουλίου, το ατύχημα του Prestige προκάλεσε σοβαρή περιβαλλοντική βλάβη στις ακτές της Γαλικίας, περιοχή που χαρακτηρίζεται απόψηλή συγκέντρωση τοποθεσιών του δικτύου Natura 2000.

Όσον αφορά τα μέσα τα οποία μπορεί να προσφέρει η Επιτροπή για να συμβάλει στην αποκατάσταση των ακτών της Γαλικίας, παρουσιάστηκαν οι εξής δυνατότητες σε διαφορετικές βαθμίδες στις ισπανικές αρχές:

1. Κοινοτικό πλαίσιο συνεργασίας για την επέμβαση σε περιστατικά θαλάσσιας ρύπανσης

Σε πολύ βραχυπρόθεσμο ορίζοντα,πάρχει η δυνατότητα στήριξης έρευνας για την αξιολόγηση των περιβαλλοντικών επιπτώσεων (με τη μορφή συγχρηματοδότησης 50 % και μέχρι ποσού 300 000 ευρώ) στις ακτές που επλήγησαν από τη ρύπανση. Στόχος της δράσης αυτής είναι να αναλυθούν οι περιβαλλοντικές συνέπειες μετά από κάποιο ατύχημα, να αξιολογηθούν τα ληφθέντα μέτρα πρόληψης και αποκατάστασης και να διαδοθούν ευρέως τα αποτελέσματα και η κτηθείσα εμπειρία σταπόλοιπα κράτη μέλη. Παρόμοια έρευνα διενεργήθηκε μετά το ατύχημα του Baltic Carrier.

2. Ταμείο Αλληλεγγύης της Ευρωπαϊκής Ένωσης (EUSF)

Βασικός στόχος του EUSF είναι η συνδρομή κυρίως σε περίπτωση φυσικών καταστροφών και τα κριτήρια επιλεξιμότητας που διέπουν τη συνδρομή αυτή είναι αρκετά συγκεκριμένα. Η Επιτροπή θα εξετάσει σύντομα την αίτηση των ισπανικών αρχών. Θα πρέπει πάντως να ληφθείπόψη ότι οιαδήποτε πληρωμή από το EUSF για ζημίες που στη συνέχεια θα καλυφθούν από άλλες πηγές, π.χ. από ασφάλιση, από το Διεθνές Ταμείο Αποζημίωσης για Πετρελαϊκή Ρύπανση (FIPOL) ή για τις οποίεςπάρχει σαφής ευθύνη, θα πρέπει να ανακτηθεί από την Επιτροπή.

3. Διαρθρωτικά Ταμεία

Στο πλαίσιο του επιχειρησιακού προγράμματος (ΕΠ) της Γαλικίας (2000-06), που περιλαμβάνεται στο Κοινοτικό Πλαίσιο Στήριξης (ΚΠΣ) για την Ισπανία, Στόχος 1, η διαχειριστική αρχή του εν λόγω ΕΠ (στη συγκεκριμένη περίπτωση, το ισπανικόπουργείο οικονομικών, με συναρμόδια την κυβέρνηση της Γαλικίας) έχει τη δυνατότητα, μετά από έγκριση της επιτροπής παρακολούθησης της παρέμβασης αυτής, να τροποποιήσει το συμπλήρωμα προγραμματισμού ώστε να διατεθούν περισσότεροι πόροι στα μέτρα που μπορούν να συμβάλουν στην αντιμετώπιση των συνεπειών της καταστροφής, χωρίς ωστόσο να μεταβληθούν τα ποσά που κατανέμονται ανά άξονα προτεραιότητας στο ΕΠ. Οι τροποποιήσεις αυτές θα μπορούσαν επίσης να επηρεάσουν τα ποσοστά συγχρηματοδότησης των μέτρων.

Εξάλλου, το άρθρο 14 παράγραφος 2 του κανονισμού (ΕΚ) αριθ. 1260/99(1) επιτρέπει την τροποποίηση του ΕΠ εφόσον επέλθουν σημαντικές αλλαγές στην οικονομική και κοινωνική κατάσταση και στην αγορά εργασίας. Μια τέτοια τροποποίηση, για την οποία απαιτείται απόφαση της Επιτροπής, θα επιτρέψει τη μεταβολή των ποσών χρηματοδότησης που διατίθενται σε κάθε άξονα.

4. Χρηματοδοτικό μέσο προσανατολισμού της αλιείας (ΧΜΠΑ-IFOP)

Η Ευρωπαϊκή Ένωση ενέκρινε πρόταση της Επιτροπής για την τροποποίηση του κανονισμού IFOP ώστε να επιτραπεί, κατά παρέκκλιση ορισμένων γενικών κανόνων, η χορήγηση μιας περισσότερο ολοκληρωμένης ενίσχυσης στον τομέα της αλιείας και τηςδατοκαλλιέργειας, κυρίως με την παροχή αποζημιώσεων που θα αντισταθμίζουν την προσωρινή παύση των δραστηριοτήτων, καθώς και ενισχύσεων για τον καθαρισμό, την επανόρθωση ή την αποκατάσταση των τοποθεσιών που επλήγησαν και τουλικού το οποίοπέστη ζημία. Το μέτρο αυτό προβλέπει επαναπρογραμματισμό 80 εκατομμυρίων ευρώ πιστώσεων του IFOP και 30 εκατομμυρίων ευρώ που είχαν αρχικά προβλεφθεί για τη μετατροπή του στόλου ο οποίος ασκούσε αλιευτικές δραστηριότητες στα ύδατα του Μαρόκου.

5. Ταμείο Συνοχής

Οι ισπανικές αρχές έχουν τη δυνατότητα ναποβάλουν σχέδια ή ομάδες σχεδίων στον τομέα του περιβάλλοντος, τα οποία θα μπορούσαν να συγχρηματοδοτηθούν από το Ταμείο Συνοχής στο πλαίσιο των χρηματοδοτικών κονδυλίων που έχουν ήδη διατεθεί στην Ισπανία για την περίοδο 2000-06.

(1) Κανονισμός (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία, ΕΕ L 161 της 26.6.1999.